́ны стіхи̂ры, гла́съ в҃: ́бенъКі́ими: ́ими похва́льными вѣнцы̀ вѣнча́емъ учи́тели, раздѣлє́нныя тѣлесы̀ и совоку́плєнныя дх҃омъ, бг҃онѡ́сныя предста́тели тро̑цы єдиночи́сленныя и служи́тели, свѣти̂ла вселе́нную просвѣща̂ющая, цр҃кѡ́вныя столпы̀, я̀же вѣнцы̀ сла́вы, я́кѡ побѣди́вшыя вѣнча́етъ хрс̑то́съ бг҃ъ на́шъ, имѣ́яй ве́лію млс̑ть; ́ими пѣ́сненными добро́тами вѣнча́емъ бг҃онѡ́сныя нбс̑ныя таи́нники и проповѣ́дники, правосла́вія су́щыя ѕѣлѡ̀ изря́днѣйшыя бг҃осло́вы: вели́каго сщ҃енноявле́ннаго васі́ліа, бж҃е́ственнаго и бг҃оглаго́ливаго григо́ріа, и іѡа́нна ѕѣлѡ̀ злата́го язы́комъ, я̀же просла́ви тро̑ца досто́йнѡ, гдс̑ь, имѣ́яй ве́лію млс̑ть; ́ими похва́льными глаго́лы похва́лимъ ст҃и́тели, равноапс̑льныя бл҃года́тію, и єдиночє́стныя дарова́ньми: нече́стія разори́тели, сп҃си́тели и наста́вники сло́вомъ и дѣ́ломъ, па́стыри хрс̑топодѡ́бныя вѣ́рою, земны̂я а́гг҃лы, нбс̑ныя человѣ́ки, я̀же почествова̀ хрс̑то́съ сла́вы гдс̑ь, имѣ́яй ве́лію млс̑ть; ́ими похва́льными вѣнцы̀ вѣнча́емъ златосло́ва, вку́пѣ съ васі́ліемъ григо́ріа, чтс̑на́я прія́тєлища дх҃а, твє́рдыя вѣ́ры побо́рники, столпы̀ цр҃кѡ́вныя, вѣ́рныхъ утвержде́ніе, всѣ́хъ согрѣша́ющихъ утѣше́ніе, исто́чники точа́щыя во́ду, ѿ нея́же почерпа́юще услажда́емся душа́ми, прося́ще проще́нія прегрѣше́ній, и ве́лія млс̑ти; ́ва, гла́съ ѕ҃: ̂йныя дне́сь дх҃а трубы̂, бг҃онѡ́сныя ѻтцы̀ да восхва́лимъ, воспѣ́вшыя посредѣ̀ цр҃кве пѣ́снь сли́чную бг҃осло́вія, тро̑цу єди́ну непремѣ́нную, существо́ же и бж҃ество̀, низложи́тели а́ріевы, и правосла́вныхъ побо́рники, моля́щыяся всегда̀ гдс̑у поми́ловатися душа́мъ на́шымъ